પ્યુર્ટો રિકોમાં મોકલવામાં આવેલા બલુનો અમેરિકાના નેવાડા રાજ્યમાંથી ઉડાડવામાં આવ્યા હતા અને એક ખાસ અલગોરિધમથી એ માહિતી મેળવવામાં આવી હતી કે ક્યાં ક્યાં સંપર્ક સંપૂર્ણપણે અથવાતો મોટાભાગે ખોરવાઈ ગયો છે. એક વાર આ પ્રકારના સંપર્કવિહોણા સ્થળોની ઓળખ થઇ ગઈ ત્યારબાદ આવી જગ્યાઓ પર સૌથી પહેલા આ બલુનોને સ્થિર કરવામાં આવ્યા હતા. પ્રોજેક્ટ ચલાવનારા વૈજ્ઞાનિકોને પણ તેનાથી લાભ થયો હતો, કારણકે અગાઉ આટલી ઝડપથી ક્યારેય આ પ્રમાણે કોઈ વ્યવસ્થા ગોઠવવામાં આવી ન હતી અને હવે તેઓ આવનારા વર્ષોમાં આ ઉપલબ્ધીને વધુ અપગ્રેડ કરી શકશે. આ ઉપરાંત તેમને એ બાબતનો પણ ખ્યાલ આવ્યો કે હવામાં કયા સ્તરે અને કઈ જગ્યાએ કેટલી માત્રામાં કરન્ટ હોય છે જેથી ભવિષ્યમાં કયા લેવલે આ બલુનો સ્થિર કરવા તેની તમને ખબર પડશે.